นายกรัฐมนตรี ย้ำมาตรการและงบประมาณเยียวยาประชาชนที่ได้รับผลกระทบจากน้ำท่วม เตรียมลงพื้นที่ติดตามสถานการณ์น้ำต่อเนื่อง
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยภายหลังประชุมร่วมกับผู้ว่าราชการจังหวัดทั่วประเทศ ติดตามสถานการณ์น้ำ ว่ามาให้กำลังใจซึ่งกันและกัน ได้รับฟังการคาดการณ์ล่วงหน้า ในฐานะที่เป็นนายกรัฐมนตรีและเป็นรัฐบาล ยังคงมีความห่วงใย และขอขอบคุณ พลเอกประวิตร วงษ์สุวรรณ รองนายกรัฐมนตรีตรวจเยี่ยมในพื้นที่ด้วย ซึ่งในวันพรุ่งนี้ ตนเอง จะลงพื้นที่จังหวัดอุบลราชธานีและจังหวัดขอนแก่น เพื่อดูสถานการณ์ในพื้นที่ พร้อมชื่นชมการทำงานในช่วงที่ผ่านมา ขอให้กำลังใจประชาชนและเจ้าหน้าที่ทุกภาคส่วน ที่ร่วมกันแก้ปัญหาน้ำท่วม ย้ำว่า รัฐบาล ต้องเตรียมพร้อมแผนสำรอง แผนเผชิญเหตุ เพราะยังมีร่องความกดอากาศที่จะเข้ามาอีก จึงต้องเตรียมมาตรการและงบประมาณช่วยเหลือเยียวยาให้ได้มากที่สุดนายกรัฐมนตรี กล่าวว่า จากนี้ไปมีแผนลงพื้นที่เยี่ยมประชาชน โดยจะต้องดูสถานการณ์ สภาพอากาศ หากลงพื้นที่ต้องไปดูแลประชาชนในภาพรวมและต้องไม่เป็นภาระ ส่วนกรณีมีการสั่งห้ามผู้ว่าราชการจังหวัดไม่ให้มีการจัดกองเชียร์ หากประชาชนอยากมาให้กำลังใจหลังกลับมาทำหน้าที่นั้น ที่ผ่านมาก็รู้ว่าหลายคนให้กำลังใจอยู่แล้ว ต้องขอบคุณ และตราบใดยยังทำหน้าที่อยู่ ก็จะทำให้ดีที่สุด